สวัสดีค่ะ มีคำถามค่ะ เมื่อ2อาทิตย์ก่อนมีอาการคันช่องคลอดและตกขาวจับตัวเป็นก้อนเหมือนติดเชื้อรา(ทราบเพราะเคยเป็นเมื่อหลายปีก่อน)จึงซื้อยาเหน็บมาเหน็บ 500mg 1 ครั้ง จนหายไปค่ะ แล้ว2วันก่อน กลับมาเป็นอีก คันช่องคลอดมาก ตกขาวเริ่มจับตัวเป็นก้อน แต่ไม่มีกลิ่น จึงไปซื้อยาเหน็บใหม่ แต่เภสัชให้เป็นยากิน 1 เม็ด กับยาสอด (Gynecon-T) สอดไปเมื่อคืนครั้งแรก 1 เม็ด วันนี้คือ ตกขาวกลายเป็นสีเหลืองอมเขียวค่ะ จับตัวเป็นก้อนบ้าง หนืดบ้าง และมีกลิ่นคาวด้วยค่ะ อาการคันก็ยังเป็นอยู่ แบบนี้ใช่อักเสบจากเชื้อรามั้ยคะ หรือเป็นจากอย่างอื่น? ขอบมากค่ะ
สวัสดีค่ะ อาการคันช่องคลอดและมีตกขาวอาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยควรพบแพทย์เพื่อตรวจร่างกายให้้ได้การวินิจฉัยที่แน่นอนก่อน แพทย์จะตรวจภายในและนำตกขาวที่ผิดปกติไปตรวจว่าเข้าได้กับเชื้อใด และให้ยาฆ่าเชื้อที่ตรงกับโรคนั้นๆค่ะ การสอดยาที่ไม่ตรงกับโรคก็จะทำให้โรคไม่หายค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์